अथक कुछ कहने ही जा रहा था कि एक कार ओनर कमरे में आकर अपनी कार की खराबियों के बारे में बात करने लगा। वह गया तो दूसरा ओनर आ गया। दूसरा गया तो एक मेकेनिक आकर किसी पेचीदे फॉल्ट के बारे में समाधान पूछने लगा। इसी तरह कभी ओनर, कभी मेकेनिक, कभी स्टोरकीपर, कभी एकाउंटेंट बिना गैप दिये एक के बाद एक आते रहा। दो-तीन बार तो उसे उठ-उठ कर जाना भी पड़ा। चाहकर भी शोणित से बतियाने का वक्त वह नहीं निकाल पाया तो विवश होकर उसे कहना पड़ा, ''सॉरी दोस्त। तुम्हें और बैठाकर बोर करना उचित नहीं है। मैं कल शाम तुम्हारे घर आता हूं यार। कल साप्ताहिक छुट्टी का दिन है। आराम से खूब बातें करेंगे।ÓÓ